În minutul 86 al partidei, Borisav Burmaz a reușit să trimită un șut din interiorul careului, dar Popescu a fost atent și a reținut fără probleme.
După ce jucătorul giuleștean a șutat, Maldonaldo a avut o intervenție întârziată și l-a trimis la pământ pe Burmaz. Rapid a reclamat o lovitură de pedeapsă. VAR a analizat faza, dar Marian Barbu nu a fost chemat la marginea terenului și partida a continuat.
Rapid a făcut deplasarea pentru partida cu Universitatea Craiova, din etapa cu numărul 30 a SuperLigii, înainte de întâlnirea cu FCSB de la sfârșitul săptămânii. Giuleștenii speră să câștige în Bănie, pentru a reface diferența de 10 puncte față de clubul roș-albastru.
După un schimb de pase cu Rrahmani, Hasani l-a lansat bine pe Krasniqi, care a plecat în viteză spre poarta apărată de Aioani. În încercarea de a salva faza, Screciu a avut o cursă formidabilă și a reușit să îl blocheze la timp pe jucătorul rapidist.
Chiar dacă fotbalistul kosovar nu a reclamat dictarea unei lovituri de pedeapsă în urma duelului cu Screciu, la pauză, Ion Crciunescu a declarat că arbitrul Marian Barbu trebuia să arate punctul cu var. "Trebuia dat penalty, jucătorul Craiovei îl împinge", a declarat Ion Crăciunescu, în direct la Digi Sport.
O decizie surprinzătoare, înainte de Universitatea Craiova – Rapid, a fost luată de Cristiano Bergodi. Antrenorul giuleștenilor a hotărât să îl lase pe banca de rezerve pe Cristi Săpunaru.
FANATIK a aflat că fundașul giuleștenilor a acuzat unele probleme la spate și din această cauză nu se află în primul "11". La startul partidei, în centrul defensivei se aflau Iulian Cristea și Paul Iacob.
Rapid va înfrunta FCSB în ultima etapă a sezonului regulat, sâmbătă, 9 martie, de la 20:00. Gigi Becali este convins că echipa sa va învinge în duelul de pe Arena Națională și deja a anunțat echipa de start.
Liderul SuperLigii nu se va putea baza pe serviciile lui Siyabonga Ngezana, după ce fundașul central a văzut cartoanașul galben în partida împotriva Petrolului Ploiești, câștigată de FCSB cu 1-0.
"Nana mi s-a părut timid. Nu o să joace el. El trebuie să joace câteva meciuri să capete încredere. Cu Rapid o să joace Crețu. O să fie Ovidiu Popescu în locul lui Ngezana. După Olaru, Șut și Lixandru. Și în față se știe. Coman, Băluță și George (n.r. -Tavi Popescu)", a declarat Gigi Becali la FANATIK SUPERLIGA CU HORIA IVANOVICI.